da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en nb sv da da nb da da en en da da da da da da da da da da da da da da da da da da da da da en da en da da da da sv da sv da da da da da es es sk tr en nb da et da da da da en da da da da da et da da en da da fi da da en da da en da de de da da da en da da sv da
Bispekandidat: Grøn omstilling må ikke føre til et nyt os og dem i kirken | Kirke.dk
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
Man er ikke mere "rigtig" kristen ved at være tilmeldt eksempelvis Grøn kirke, og vi skal undgå et os og dem i folkekirken, skriver bispekandidat Ulla Thorbjørn Hansen.
Biskop, fhv. provst og ledende beredskabspræst
"Vi ikke bruge mange penge på at etablere nogle ladestandere, hvor vi måske i stedet eksempelvis kunne have ansat en kirke- og kulturmedarbejder eller en ekstra præst," siger bispekandidat Ulla Thorbjørn Hansen om sit syn på grøn omstilling i folkekirken. Foto: Pressefoto.
Jeg mener ikke, at Folkekirken (Folkekirkens medlemmer) har et særligt ansvar i klimakampen frem for andre borgere i Danmark. Alle mennesker er skabt af Gud i Guds billede og har som Guds skabninger fået til opgave at passe godt på jorden – på  ”alt som er derpå”.
Men spørgsmålet er, hvordan det bedst gøres?
Kirke.dk's spørgsmål til bispekandidaterne i Roskilde Stift
Den 20. april åbnede afstemningen om, hvem der skal være den næste biskop over Roskilde Stift. I løbet af afstemningsperioden beder Kirke.dk de fire kandidater svare på tre spørgsmål.
Det første spørgsmål lyder:
Biskop Peter Fischer-Møller har argumenteret teologisk for, at kirken har et særligt ansvar i klimakampen. Hvad er din holdning?
Skal undgå et nyt "os og dem" i kirken
Jeg mener, vi skal undgå at gøre det til en saligheds sag, som om man kun kan være en ”rigtig” kristen, hvis ens kirke er tilmeldt ”grøn kirke” eller ej. Vi skal undgå, at der laves et nyt ”dem og os” skel, da folkekirken skal være kirke for alle borgere i Danmark uanset politisk observans.
Når det er sagt, skal det også siges, at grøn omstilling er sund fornuft. Vi skal alle gøre vores til at være med til at reducere co2-udledningen. Og det kan ske på flere måder. Nogle steder er man godt i gang, andre steder er man kun lige begyndt.
Oliefyr skal selvsagt hurtigst muligt udskiftes til noget mere energivenligt, som også er billigere i drift. Og i Slagelse provsti er vi ved at få foretaget energi-screening af alle kirker.
Skal ikke presses ned oppefra af biskoppen
Det er selvfølgelig win-win, hvis vi både kan sænke CO2- udledningen og samtidig spare på varmeudgiften. Men vi skal også være opmærksomme på, at det kan have nogle andre utilsigtede konsekvenser som har betydning for vedligeholdelse af kirkens inventar.
En målsætning skal derfor ikke presses ned oppefra fra biskoppen. Den skal komme nedefra som et ønske fra den lokale menighed, der kender til forholdene på stedet og ved, hvad der er realistisk og muligt på det pågældende sted.
I Slagelse Provsti er der 43 sognekirker og tre valgmenighedskirker, og langt de fleste er fra middelalderen. Skulle man så oppefra sige, at de alle skal have en 70-procents reduktion inden 2030? Det vil, tror jeg, være urealistisk.
Spørgsmålet skal med andre ord overlades til det lokale menighedsråd og det lokale provstiudvalg (med hjælp fra byggesagkyndige, energisagkyndige med flere), som er sat til at vedligeholde bygningerne og samtidig skal have fokus på at skabe gode kår for kirkens liv og vækst.
Grøn omstilling skal være rentabel
Vi skal for eksempel ikke bruge ligningsmidler på at betale for dyre el-ladestandere, hvis det viser sig, at det rent praktisk slet ikke er rentabelt eller ønskeligt på langt sigt at bruge skattekroner på dyre etableringsomkostninger.
Hvorfor ikke? Fordi mange benzintankstationer vil have interesse i at gå ind på det marked inden længe, og så skal vi ikke bruge mange penge på at etablere nogle ladestandere, hvor vi måske i stedet eksempelvis kunne have ansat en kirke- og kulturmedarbejder eller en ekstra præst.
Vi skal dog også vide, at hvis vi ikke gør noget ved den grønne omstilling – så vil der fremover skulle gå rigtig mange penge fra det egentlige kirkearbejde til at skulle betale for de stigende gas- og elregninger. Dertil kommer vel også udgifterne til en forventelig CO” afgift i 2025.
I folkekirken skal vi også på dette område være vedholdende, vidende og visionære i arbejdet. Kirken har et medansvar i klimakampen, men vi har også et ansvar – ja, et særligt ansvar for at passe godt på kirkens kulturarv – de flotte kirkebygninger.
Og så har vi et særligt ansvar for at skabe gode vilkår for evangeliets forkyndelse og den kristne menigheds liv og vækst.
Tidslinje for bispevalget i Roskilde 2022
Fold ud Fold ind
25. januar: Valget udskrives
22. marts: Frist for indlevering af kandidatlister
29. marts: Frist for afhjælpning af eventuelle mangler
20. april: Afstemningen indledes
11. maj: Afstemningen slutter
Hvis ingen af kandidaterne opnår absolut flertal i afstemning, skal der stemmes igen om de to kandidater, der opnåede flest stemmer.
25. maj: Afstemningen indledes
15. juni: Afstemningen slutter
1. september: Den nye biskop tiltræder
4. september: Bispevielse i Roskilde Domkirke
Flere artikler fra Kirke.dk
Hyrdebrevet afslører: Det skriver præster i lukket facebookgruppe
Hyrdebrevet afslører: Det skriver præster i lukket facebookgruppe
Ny bispekandidat: Vi skal passe på med hele tiden at ville finde på og forny os
Ny bispekandidat: Vi skal passe på med hele tiden at ville finde på og forny os
Provster drøftede, hvad kirkens opgave er
Provster drøftede, hvad kirkens opgave er
Anne er valgt ind i toppen af Kirkernes Verdensråd
Anne er valgt ind i toppen af Kirkernes Verdensråd
Hyrdebrevet: De stiller op til bispevalget på Fyn
Hyrdebrevet: De stiller op til bispevalget på Fyn
For eller imod: Bedømmelse af bispekandidater
For eller imod: Bedømmelse af bispekandidater
Kirkerne i Oslo skruer ned for varmen
Kirkerne i Oslo skruer ned for varmen
Forslag: Bispekandidaters kvalifikationer bør vurderes
Forslag: Bispekandidaters kvalifikationer bør vurderes
Bispekandidat: Jeg vil bringe humor ind i stiftsadministrationen
Bispekandidat: Jeg vil bringe humor ind i stiftsadministrationen
Bispekandidat nummer to melder sit kandidatur i Fyens Stift
Bispekandidat nummer to melder sit kandidatur i Fyens Stift
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt